1. melléklet

6/2013. (III.27. ) önkormányzati rendelethez 
Az Oktatási, Szociális és Kulturális Bizottság feladata, átruházott hatásköre

1.  Az Oktatási, Szociális és Kulturális Bizottság feladata:
1.1. Az önkormányzat egészségügyi és szociális fejlesztési terveinek, programjainak kidolgozásában való részvétel,

1.2. az egészségügyi intézmények műszer ellátottságának és egyéb berendezéseinek, színvonalának figyelemmel kísérése, korszerűsítésükre javaslat tétel,

1.3.  az oktatási intézmény (óvoda) oktató, nevelő munkájának figyelemmel kísérése, az oktatási intézmény fejlesztésére javaslat kidolgozása,

1.4. az önkormányzat oktatási intézménye, munkaterveinek és művelődésügyi terveinek, fejlesztési programjainak kidolgozásában való közreműködés és azok végrehajtásának figyelemmel kísérése,

1.5.   az ifjúság helyzetével foglalkozó testületi előterjesztések megvitatása, véleményezése,

1.6.   a testület elé kerülő költségvetés megvitatása és véleményezése,

1.7.  rendelettervezetek véleményezése,

1.8. lakásépítés (fenntartás és vásárlás) helyi támogatás igénylésére benyújtott pályázatok véleményezése,

1.9.  a  könyvtár tevékenységének ellenőrzése, a közművelődési munka színvonalának emelésére javaslat kidolgozása,

1.10. a település rendezvénytervének megvitatása, javaslattétel adása, 

1.11. a kulturális, közművelődési helyzetről beszámolók megvitatása, 

1.12. a nyári kulturális programok előkészítésében segítségnyújtás,

1.13. állami ünnepségek megemlékezésének előkészítése,

1.14.  honismereti gyűjtemény működésének figyelemmel kísérése és ellenőrzése,

1.15. Révfülöp kulturális, vizuális környezetének, műemlékének javítására javaslattétel kidolgozása,

1.16. verseny és tömegsport mozgalom fejlesztésében való közreműködés, a helyi sportegyesület szervezési programjának figyelemmel kísérése, segítése,

1.17. a sportlétesítmények és játszóterek fejlesztésére javaslat kidolgozása,

1.18. a sportlétesítmény felszereltségének figyelemmel kísérése,

1.19. az önkormányzat kulturális feladatellátásával kapcsolatos költségvetési  javaslat megvitatása, véleményezése,

1.20. a feladatköréhez tartozó intézmények tekintetében a képviselő-testület hatáskörébe tartozó kinevezések és megbízások vonatkozásában a beadott pályázatokat véleményezése.

       1.21.
  az ügyrendi kérdésekkel kapcsolatos feladatok

Kivizsgálja az önkormányzati képviselők összeférhetetlenségének megállapítására irányuló kezdeményezést.

   Nyilvántartja és ellenőrzi a polgármesteri és képviselői vagyonnyilatkozatokat.


   A vagyonnyilatkozatok ellenőrzéséről lefolytatott eljárás  során a bizottság felhívja az érintettet a vagyonnyilatkozatban feltüntetett adatokra vonatkozó azonosító adatok írásbeli közlésére.


   Az ellenőrzési eljárás során a bizottság által kezelt azonosító adatokat az eljárás végeztével 8 napon belül meg kell semmisíteni.


   A bizottság a képviselői vagyonnyilatkozattal kapcsolatos azonosító adatok, valamint képviselő hozzátartozójának vagyonnyilatkozata vizsgálatát zárt ülésen végzi.

 Lebonyolítja a képviselő-testület hatáskörébe tartozó választásokat, titkos szavazásokat,  elvégzi a  szavazatszámlálást és összesítést, az eredmény megállapítást és  közlést. 


 Előkészíti a polgármester illetményével és egyéb juttatásával kapcsolatos előterjesztéseket, melyet a bizottság elnöke  terjeszt a képviselő-testület elé

    2. 
 A bizottság átruházott hatáskörben az alábbi határköröket gyakorolja:

2.1.; Az egyes szociális ellátások szabályozásáról szóló 3/2015.(II.16.) önkormányzati rendelet 2.§ (4) bekezdésében meghatározott hatáskört.

2.2. A felsőoktatási intézményekben tanuló fiatalok ösztöndíjáról szóló 10/2009.(VII.6.) önkormányzati rendelet 4.§ (5) bekezdésében meghatározott hatáskört. 

� Módosította a 6/2014. (V.8.) önkormányzati rendelet 1 §-a. Hatályos: 2014. május 9-től.


� Módosított a 11/2014. (X.30.) önkormányzati rendelet 5 § j) pontja. Hatályos: 2014. október 31-től. 


� Módosította a 8/2015. (IV.29.) önkormányzati rendelet 1 §-a. Hatályos: 2015. április 30-tól.





